stanford-oval/wikipedia huggingface dataset:
Dion Phaneuf
Ura > Toronto Maple Leafs ja Ottawa Senators

Tammikuussa 2010, kesken kauden 2009–2010, Phaneuf siirtyi Calgary Flamesistä Toronto Maple Leafsiin pelaajakaupassa, jossa Maple Leafsiin siirtyivät hänen lisäkseen Fredrik Sjöström ja Keith Aulie. Flamesiin siirtyivät Niklas Hagman, Jamal Mayers, Matt Stajan ja Ian White.
Phaneuf teki ensiesiintymisensä Maple Leafsin paidassa 2. helmikuuta, ja sai joukkueestaan eniten peliaikaa. Avausottelussaan Torontossa hän myös tappeli ja tuli valituksi ottelun tähdistöön. Neljä päivää myöhemmin hän avasi Toronto-uran pistetilinsä merkkauttamalla syöttöpisteen ottelussa Ottawa Senatorsia vastaan, ja ensimmäisen maalinsa seuran paidassa hän teki New York Rangersin Henrik Lundqvistia vastaan 7. huhtikuuta. Hänellä oli vaikeuksia löytää pelinsä Torontossa, sillä hän pelasi 24 ottelua ilman maalia. Kesäkuussa 2010, ennen kautta 2010–2011, Phaneuf nimettiin Maple Leafsin kapteeniksi. Toronto oli ollut ilman kapteenia kesästä 2008, jolloin Mats Sundin jätti seuran.
Phaneuf teki Torontossa yksittäisellä kaudella parhaimmillaan 44 tehopistettä (12 maalia ja 32 syöttöpistettä kaudella 2011–2012), mutta ei yltänyt muilla kausilla lähelle parhaiden Calgaryn-vuosiensa tehoja. Hän teki Maple Leafsin kanssa joulukuussa 2013 pitkän, kauteen 2020–2021 kestävän jatkosopimuksen, mutta siirtyi jo helmikuussa 2016 Ottawa Senatorsiin osana isoa pelaajakauppaa. Senatorsiin siirtyivät Phaneufin lisäksi hyökkääjät Matt Frattin, Casey Bailey ja Ryan Rupert sekä puolustaja Cody Donaghey. Maple Leafsiin siirtyivät puolustaja Jared Cowen, hyökkääjät Milan Michálek, Colin Greening ja Tobias Lindberg sekä Senatorsin toisen kierroksen varausvuoro NHL:n varaustilaisuudessa 2017.
Kaudella 2017–2018 Phaneuf myytiin Nate Thompson kanssa Los Angeles Kingsiin vaihdossa Marián Gáboríkiin ja Nick Shoreen.
Ura > Maajoukkue

| Mitalit | Mitalit | Mitalit |  |
| --- | --- | --- | --- |
|  Phaneuf Kanadan jääkiekkomaajoukkueen paidassa vuonna 2009. |  Phaneuf Kanadan jääkiekkomaajoukkueen paidassa vuonna 2009. |  Phaneuf Kanadan jääkiekkomaajoukkueen paidassa vuonna 2009. |  |
Maa:   Kanada
Miesten jääkiekko
| MM-kilpailut  | MM-kilpailut  | MM-kilpailut  |  |
|  Kultaa | Venäjä 2007 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Yhdysvallat 2005 | jääkiekko |  |
|  Hopeaa | Suomi 2004 | jääkiekko |  |
Phaneuf edusti Kanadaa kaksissa jääkiekon nuorten maailmanmestaruuskilpailuissa, 2004, jolloin hän oli voittamassa hopeaa, ja 2005, jolloin hän oli voittamassa kultaa. Hänet nimettiin molempina vuosina kilpailujen tähdistöön ja 2005 myös kilpailujen parhaaksi puolustajaksi. Vuonna 2007 Phaneuf pelasi ensimmäisen kerran aikuisten jääkiekon maailmanmestaruuskilpailuissa ja oli voittamassa maailmanmestaruutta. Hän on edustanut Kanadaa myös vuosien 2011 ja 2012 MM-kilpailuissa.
Yksityiselämä

Phaneuf on naimisissa näyttelijä Elisha Cuthbertin kanssa. Pari avioitui heinäkuussa 2013.
Aiheesta muualla

Kuvia tai muita tiedostoja aiheesta Dion Phaneuf Wikimedia Commonsissa
Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock
Kanadan joukkue – Jääkiekon MM-kilpailut 2012
2 Keith |
3 Phaneuf (A) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (C) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (A) |
93 Nugent-Hopkins |
Valmentaja Sutter
Phaneuf Calgary Flamesin peliasussa vuonna 2008.
Suontausta

Suontausta voi tarkoittaa seuraavia:
Suontausta, Eura
Suontausta, Hollola
Suontausta, Huittinen
Suontausta, Kitee
Suontausta, Mynämäki
Tauno Suontausta (1907–1974), suomalainen hallintoneuvos, ministeri ja oikeusoppinut
Yrjö Suontausta (1901–1952), suomalainen poliitikko, oikeusneuvos ja jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suontausta”, voi hakea sivunnimihaulla, laajalla sivunnimihaulla tai tekstihaulla.
Suontaan miekka

Suontaan miekka (keskellä) Kansallismuseon näyttelyssä vuonna 2017.
Suontaan miekka on vuonna 1968 Tyrvännön Vesitorninmäeltä löytynyt miekka. Se ajoittuu 1000-luvulle.
Miekan terässä on säiläkirjoituksena tekstit +NMIN+ ja +NIOIN+, jotka voivat olla muunnoksia tekstistä "Jumalan nimeen". Sen kahvanosat ovat ontoksi valettua pronssia.
Alun perin miekka liitettiin alueelta kaivettuun ruumishautaan, mutta miekka löytyi kuitenkin haudan täytemaasta. Kyseisestä vainajan haudasta löytyi myös toinen miekka, jossa ei ollut kahvaa. Hautaa epäiltiin pikään naisen haudaksi, mutta geenitutkimuksessa vainaja on osoittautunut mieheksi, jolla on ollut Klinefelterin oireyhtymäksi kutsuttu sukupuolikromosomipoikkeavuus.
Miekka edustaa Oakeshottin typologian mukaista tyypin X yhden käden miekkaa. Siinä on leveä veriura ja siinä on ollut pyöreähkö kärki. Alkuperäinen miekka on Kansallismuseon kokoelmissa.[lähde? ]
Eli Guttman

| 0 | 1 | 2 |
| --- | --- | --- |

Henkilötiedot
Koko nimi: Eli Guttman
Syntymäaika: 24. helmikuuta 1958 (ikä 66)
Syntymäpaikka: Israel
Seura
Seura:  Hapoel Tel Aviv
Tehtävä: päävalmentaja
Seurat
| Vuodet | Seura | O (M) |
| 1979–1980 1980–1984 1948–1985 |  Beitar Netanya  Maccabi Neve Sha'anan  Maccabi Kiryat Bialik |  |
Valmennusura
1985–1986 1986–1987 1988–1989 1989–1990 1990–1992 1992–1993 1994–1995 1995 1996–1997 1997–2000 2000–2001 2001–2002 2002–2003 2003–2005 2005–2006 2006–2007 2007 2007–2011 2012–2015 2016–:  Maccabi Kiryat Bialik  Beitar Haifa  Maccabi Tirat Carmel  Maccabi Tamra  Maccabi Haifa (apuv.)  Hapoel Tzafririm Holon  Maccabi Herzliya  Maccabi Beit She'an  Hapoel Be'er Sheva  Hapoel Haifa  Beitar Jerusalem  Hapoel Petah Tikva  Hapoel Haifa  Hapoel Be'er Sheva  Enosis Neon Paralimni  Maccabi Netanya  AEL Limassol  Hapoel Tel Aviv  Israelin maajoukkue  Hapoel Tel Aviv
Eli Guttman (hepr. ‏אלי גוטמן‎‎, s. 24. helmikuuta 1958) on israelilainen jalkapallovalmentaja ja entinen pelaaja. Tammikuusta 2016 lähtien hän on toiminut Hapoel Tel Avivin päävalmentajana.
Ura

Guttmanin pelaajaura jäi miehen myöhempää valmennusuraa vaatimattomammaksi ja hän lopetti aktiiviuransa jo vuonna 1985 aloittaen saman tien Maccabi Kiryat Bialikin valmentajana. Guttman valmensi useita eri seuroja kotimaassaan 1980-1990-lukujen taitteessa toimien myös Maccabi Haifan apulaisvalmentajana 1990–1992.
Kaudella 1996/97 Guttman luotsasi Hapoel Be'er Shevan Israelin State Cupin mestariksi ja voitti näin uransa ensimmäisen pokaalin. Menestys jatkui myös seuraavina vuosina Hapoel Haifan peräsimessä, kun kaudella 1998/99 tuli seurahistorian ensimmäinen liigamestaruus. Guttman valmensi seuraa kauden 1999/2000 loppuun siirtyen sitten Beitar Jerusalemin päävalmentajaksi. Menestystä ei kuitenkaan tullut toivotulla tavalla ja pesti jäi yhteen kauteen. Hän kokeili siipiään myös ulkomailla valmentaen 2005–2006 kyproslaista Paralimnia.
Kaudeksi 2006/07 Guttman palasi Israeliin Maccabi Netanyan päävalmentajaksi. Pesti päättyi kuitenkin potkuihin jo tammikuussa 2007 Guttmanin riitauduttua seuran pelaajien kanssa.
Kevätkaudella 2007 Guttman valmensi kyproslaista AEL Limassolia, kunnes palasi kotimaahansa Hapoel Tel-Avivin päävalmentajaksi. Hän pelasti seuran nöyryyttävältä putoamiselta liigasta ja rakensi seuralle uuden menestyksen pohjan. Kaudella 2009/10 Hapoel Tel-Aviv voitti Israelin tuplamestaruuden ja kaudella 2010/11 se eteni ensimmäistä kertaa Mestarien liigan lohkovaiheeseen. Guttmanin valmennusuran kolmas State cupin mestaruus tuli Hapoelin peräsimessä keväällä 2011. Menestyksestä huolimatta hän jätti seuran kauden jälkeen.
Joulukuun lopulla 2011 Israelin jalkapalloliitto ilmoitti, että Guttmanista tulee A-maajoukkueen uusi päävalmentaja vuoden 2012 alusta alkaen.  Guttmanin johdolla Israel haki paikkaa MM-kisoihin 2014, mutta viisi tasapeliä verottivat pistesaalista ja tuloksena oli karsintalohkon kolmas sija ja jääminen lopputurnauksen ulkopuolelle. EM2016-karsintoihin Israel lähti suurin odotuksin ja alku olikin lupaava, kun joukkue voitti kolme ensimmäistä karsintapeliään mukaan lukien MM-kisoissa pelanneen Bosnia ja Hertsegovinan 3–0. Maaliskuussa 2015 kärsitty kotitappio Walesille synkensi karsintoja ja kuudesta viimeisestä karsintapelistään Israel voitti vain yhden Andorraa vastaan. Tuloksena oli lohkon nelossija ja jääminen EM-kisojen ulkopuolelle. Karsintojen jälkeen Guttman erosi tehtävistään. ¨
Tammikuussa 2016 Guttman palasi Hapoel Tel Avivin päävalmentajaksi.
Meriitit

Israelin mestaruus (2): 1999, 2010
Israelin State Cup (3): 1997, 2010, 2011
Suonpää

Suonpää voi tarkoittaa seuraavia:
Ari Suonpää (s. 1962), suomalainen jalkapalloilija
Eveliina Mäkinen (o.s. Suonpää) (s. 1995), suomalainen jääkiekkomaalivahti ja olympiamitalisti
Juha Suonpää (s. 1963), suomalainen valokuvaaja ja valokuvauksen opettaja
Leo Suonpää (1911–1986), suomalainen poliitikko
Milka Suonpää, suomalainen näyttelijä
Pete Suonpää (s. 1980), suomalainen jääkiekkohyökkääjä
Toivo Suonpää (1889–1941), suomalainen näyttelijä
Suonpää, tilastoalue ja kulmakunta Koijärvellä nykyisessä Forssassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suonpää”, voi hakea sivunnimihaulla, laajalla sivunnimihaulla tai tekstihaulla.
Sokółkan piirikunta

Sokółkan piirikunta (puol. powiat sokólski) on yksi Podlasian voivodikunnan piirikunnista. Piirikunnan arvioitu väkiluku oli vuoden 2019 lopussa 66 686. Siihen kuuluvat yhdeksän kuntaa ovat Dąbrowa Białostocka, Janów, Korycin, Krynki, Kuźnica, Nowy Dwór, Sidra, Sokółka, Suchowola ja Szudziałowo.
Sokółkan väestöpyramidi 2014.
Vuoden 2019 lopussa piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 15,8 prosenttia piirikunnan väestöstä, työikäiset 61,4 prosenttia ja eläkeikäiset 22,7 prosenttia väestön keski-iän ollessa 43,2 vuotta. Vuonna 2019 piirikunnassa syntyi 494 lasta. Sokółkan piirikunnan väkiluvun ennustetaan pienenevän 48 387 asukkaaseen vuoteen 2050 mennessä.
Ebioniitit

Ebioniitit (m.kreik. Ἐβιωναῖοι, Ebiōnaioi, johdettu hepr. ‏אביונים‎ ebyonim, ebionim, suom. ”köyhät”), olivat juutalaiskristittyjä synkretistejä, joille Kristus oli vain ihminen, joka kasteessa ”voideltiin Pyhällä Hengellä” ja sai jumalallisen voiman (hieman kuten profeetat). Ebioniitit säilyttivät juutalaiset rituaalit, pitivät kiinni siitä, että vanhurskautus tapahtuu lain töiden kautta, ja pitivät Paavalia luopiona.
Eusebios Kesarealainen sanoo ebioniiteista:
»Vanhat kristityt sanoivat heitä syystä ebioneiksi, koska heillä oli vajavainen ja kurja käsitys Kristuksesta. He pitivät häntä yksinkertaisena ja tavallisena ihmisenä - - ja sanoivat, että hän oli syntynyt miehen ja Marian yhtymisestä. - - Toiset taas, joilla oli sama nimi kuin näillä - - Heidän mielestään Paavalin kirjeet tykkänään oli hylättävä, ja he sanoivat häntä laista luopuneeksi. He käyttivät niin sanottua Heprealaisevankeliumia eivätkä pitäneet paljon lukua muista. He noudattivat sapattia ja muuten juutalaista elintapaa.» 
(Eusebios Kesarealainen: Kirkkohistoria, III kirja, 27:1–6)
Joillakin ebioniiteilla oli oma evankeliuminsa Ebioniittien evankeliumi, joka pääasiallisesti oli synoptisista, mahdollisesti myös Johanneksen evankeliumista tehty yhdistelmä, johon oli liitetty apokryfisiä otteita. Heillä oli useita ns. apostolihistorioita; heiltä on peräisin myös ns. valeklemensiläinen kirjallisuus. (Vrt. adoptionismi, astekristologia.)
Kirjallisuutta

Häkkinen, Sakari: Köyhät kerettiläiset: ebionit kirkkoisien teksteissä.  (Väitöskirja)  Helsinki:  Suomalainen teologinen kirjallisuusseura, 1999.  ISBN 952-9791-37-2.
Vanhoja, Antti: Luopio ja vihollinen: Ebionien Paavali-kuva identiteetinrakentajana (PDF) (Pro Gradu)  2016. Helsingin yliopiston teologinen tiedekunta.
Ei-koodaava RNA

Ei-koodaava RNA eli ncRNA (engl. non-coding RNA) on joukko tilke-DNA:n transkriptiossa syntyviä RNA-molekyylejä, jotka eivät koodaa proteiineja. Ne osallistuvat kuitenkin muilla tavoin solun fysiologisiin prosesseihin, kehitykseen tai säätelyyn. Ei-koodaavaa RNA:ta ovat esimerkiksi ribosomaalinen RNA (rRNA) ja siirtäjä-RNA (tRNA), joilla on tärkeä osa proteiinisynteesissä. Encyclopedia of DNA Elements -projektin mukaan yli 80 prosenttia ihmisen perimästä voidaan transkriptoida RNA:ksi. Merkittävä osa transkriptoidusta perimästä on ei-koodaavaa RNA:ta.
Uusia RNA-tyyppejä on löydetty asteittain sen jälkeen, kun rRNA ja tRNA löydettiin 1950-luvun loppupuolella. RNA:n tutkimusta on 2000-luvulla kiihdyttänyt Human Genome Projectin eteneminen sekä sekvensointi- ja analyysimenetelmien kehittyminen. 2010-luvun lopussa ei-koodaavan RNA:n tutkimusta kuvailtiin nopeasti kasvavaksi tieteenalaksi ja ”etulinjan tutkimustrendiksi”.
Tyyppejä

ribosomaalinen RNA eli rRNA
siirtäjä-RNA eli tRNA
mikro-RNA eli miRNA
pieni häiritsevä RNA eli siRNA
pieni tuman RNA eli snRNA
pieni tumajyväsen RNA eli snoRNA
pitkä ei-koodaava RNA eli lncRNA
tehostaja-RNA eli eRNA
TERC (telomerase RNA)
tRF (tRNA-derived fragments)
tiRNA (tRNA halves)
PIWI-vuorovaikuttava RNA eli piRNA
circRNA (circular RNA)
Y RNA
Xist RNA
Aiheesta muualla

Kuvia tai muita tiedostoja aiheesta Ei-koodaava RNA Wikimedia Commonsissa
Nukleiinihapot ja niiden rakenneosat
Sotavento

| Sotavento |
| --- | --- |
 Kap Verden saaret. Sotavento keltaisella
Merialue:  Atlantti
Saaria yht.:  4 pääsaarta
Suurin saari:  Santiago
Muita saaria:  Brava, Fogo, Maio
Pinta-ala:  1 804 km²
Valtio
Valtio:   Kap Verde
Väestö
Väkiluku:  343 000
Sotavento on saariryhmä Kap Verden eteläosassa, Atlantin valtameressä.
Saariryhmän neljä suurinta saarta ovat Brava, Fogo, Santiago ja Maio. Brava, Fogo ja Santiago ovat kivisiä ja tuliperäisiä saaria. Maio on saariryhmän itäisin saari ja siellä sijaitsee muun muassa kaupunki Vila do Maio sekä lentokenttä.
Pienempiä saaria ovat muun muassa Rombosaaret Bravasta pohjoiseen sekä Santa-Maria Santiagon vieressä.
Don Omar

| Don Omar |
| --- | --- |
 Don Omar esiintymässä Orlandossa, Floridassa lokakuussa 2008.
Henkilötiedot
Koko nimi:  William Omar Landrón Rivera
Syntynyt: 10. helmikuuta 1978 (ikä 46) San Juan, Puerto Rico
Ammatti:  rap-artisti, laulaja, näyttelijä
Muusikko
Taiteilijanimi:  Don Omar, El Rey
Aktiivisena:  1999–
Tyylilajit:  reggaeton, rap, pop, R&B
Levy-yhtiöt:  All Star Records VI Music Machete Music Orfanato Music Group, Universal Music Latin
 Nimikirjoitus
Aiheesta muualla
donomar.com
  [ Muokkaa Wikidatassa ] [ ohje ]  
Don Omar (oikealta nimeltään William Omar Landrón Rivera, s. 10. helmikuuta 1978 San Juan, Puerto Rico) on puertoricolainen reggaetonlaulaja ja rap-artisti.
Elämäkerta

William Omar Landrón Rivera on William Landrónin ja Luz Antonia Riveran vanhin poika. Laulajanuransa ohella hän on muun muassa esiintynyt elokuvissa Fast & Furious (2009) sekä Fast & Furious 5 (2011). Yksi hänen kuuluisimmista lauluistansa Danza Kuduro on myös Fast Five elokuvan soundtrackissä. Muita suuren suosion saavuttaneita kappaleita ovat "Angelito", "Conteo" and "Salió el Sol" ja "Dale Don Dale"
Don Omarin kolmas studio albumi, iDon, julkaistiin vuonna 2009. Se sisälsi singlet "Virtual Diva", "Sexy Robótica" ja "Ciao Bella".
Diskografia

2003: The Last Don
2006: King of Kings
2006: Los Bandoleros Reloaded
2009: iDon
2010: Prototype 2.0
2010: Meet the Orphans
2015: The Last Don 2
2019: The Last Album
Videografia > Musiikkivideot

| Vuosi | Kappale | Albumi | Ohjaaja(t) |
| --- | --- | --- | --- |

| 2003 | "Aunque te Fuiste" | The Last Don | Louis Martinez |
| 2004 | "Dile" | The Last Don & Da Hitman Presents Reggaetón Latino | Juan Basanta |
| 2004 | "Pobre Diabla" | The Last Don (The Gold Series Edition) & The Last Don: Live | Juan Basanta |

| 2006 | "Angelito" | King of Kings | David Impelluso |
| 2006 | "Salió el Sol" | King of Kings | Ron Jaramillo |

| 2006 | "Belly Danza" with Beenie Man | King of Kings | Ron Jaramillo |
| 2006 | "Conteo" | King of Kings & The Fast & the Furious: Tokyo Drift OST | Jessy Terrero |

| 2007 | "Adiós" | King of Kings (Armageddon Edition) | David Impelluso |
| 2007 | "Canción De Amor" | King of Kings: Live | Carlos Pérez |

| 2009 | "Virtual Diva" ("The Chosen" is shortly played at the beginning) | iDon & Fast & Furious OST | Carlos Pérez |
| 2009 | "Sexy Robótica" | iDon | Carlos Pérez |

| 2010 | "Danza Kuduro" with Lucenzo | Meet the Orphans | Carlos Pérez |
| 2010 | "Hasta Abajo" | Meet the Orphans | Carlos Pérez |
| 2011 | "Huérfano De Amor" with  Syko | Meet the Orphans | Alejandro Santiago Ciena |
| 2011 | "Taboo" | Meet the Orphans | Marlón Peña |
Videografia > Muut/vierailee videolla

| Vuosi | Kappale | Albumi | Ohjaaja(t) |
| --- | --- | --- | --- |

| 2003 | "Seguroski/Gata Gangster" Daddy Yankee feat. Don Omar | Los Homerun-es | David Impelluso |
| 2003 | "Baila Morena/Amor De Colegio" Héctor & Tito feat. Glory and Don Omar | La Historia Live | Louis Martínez |

| 2005 | "Bandoleros" with Tego Calderón | Los Bandoleros, The Fast and the Furious: Tokyo Drift OST & Da Hitman Presents Reggaetón Latino | Kacho Lopez & Carlos Pérez |
| 2005 | "Donqueo" | Los Bandoleros | Kacho Lopez & Carlos Pérez |

| 2005 | "Reggaetón Latino" | Single-only release | Brian Kushner & Ben De Jesus |
| 2005 | "Reggaetón Latino" (Chosen Few Remix) with Fat Joe, N.O.R.E. & LDA | Da Hitman Presents Reggaetón Latino, N.O.R.E. y la Familia...Ya Tú Sabe & Chosen Few II: El Documental | Brian Kushner & Ben De Jesus |

| 2005 | "Ella y Yo" Aventura feat. Don Omar | Da Hitman Presents Reggaetón Latino & God's Project | Ulysses Terrero |
| 2005 | "Scandalous" Cuban Link feat. Don Omar | Da Hitman Presents Reggaetón Latino & Chain Reaction | Louis Martínez |

| 2006 | "Luna" | Gargolas 10th Anniversary Collection | Louis Martínez |
| 2006 | "Chillin'" Tego Calderón feat. Don Omar | The Underdog/El Subestimado | Scott Franklin |

| 2006 | "Tamborilero" | Pasión Navideña | Louis Martínez |
| 2007 | "Calm My Nerves" with Rell | Don Omar Presenta: El Pentágono | David Impelluso |

| 2008 | "Dentro de Mí" Chino & Nacho feat. Don Omar | Época de Reyes | Fran Gutiérrez "El Cuervo" |
| 2008 | "Run the Show" (Spanish version) Kat DeLuna feat. Don Omar | 9 Lives | Ray Kay |

| 2008 | "Todo Lo Que Soy" Marcy Place feat. Don Omar | B from Marcy Place | Edwin Decena |
Aiheesta muualla

Don Omar Internet Movie Databasessa. (englanniksi)
Sven Landberg

| Mitalit | Mitalit | Mitalit |  |
| --- | --- | --- | --- |
|  Sven Landberg |  Sven Landberg |  Sven Landberg |  |
Maa:   Ruotsi
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | joukkuekilpailu |  |
|  Kultaa | Tukholma 1912 | joukkuekilpailu, ruotsalainen järjestelmä |  |
Sven Axel Richard Landberg (6. joulukuuta 1888 Tukholma – 11. huhtikuuta 1962 Tukholma) oli ruotsalainen voimistelija ja kaksinkertainen olympiavoittaja. Hän oli mukana voittamassa kultaa joukkuevoimistelussa vuoden 1908 kesäolympialaisissa Lontoossa ja sitten ruotsalaisen järjestelmän joukkuekilpailussa vuoden 1912 kesäolympialaisissa Tukholmassa.
ENAER

T-35 Pillán
ENAER on Chilen valtion omistama lentokonetehdas, joka on perustettu vuonna 1984.
Historia

Chilen ilmavoimiin perustettiin vuonna 1930 erityinen huolto-osasto Maestranza Central de Aviación (”ilmailun keskuskorjaamo”). 16. maaliskuuta 1984 se yhtiöitettiin ENAERiksi (Empresa Nacional de Aeronáutica de Chile). Chilen ilmavoimat rahoitti myös yhtiöittämisen vaatiman pääomapanostuksen.
1980-luvun alussa yhtiö solmi sopimuksen yhdysvaltalaisen Piper Aircraft -yhtiön kanssa. Piper laajensi Chilessä Chilen ilmavoimille tehtävää Douglas DC-3 Dakota -koneiden huoltoa koskemaan yksityisiä DC-3-koneita. ENAER alkoi valmistaa yksittäisiä Piper Archer- ja Piper Warrior -yleisilmailulentokoneita. Tämä laajeni Piper Saratogaan pohjautuvan T-35 Pillán sotilaskoulukoneen valmistukseen.
Lentokoneet

A-36 Halcón
T-35 Pillán
ENAER Elkan
ENAER Pantera
Enaer Eaglet
Sven Lindman

Sven Olof Gustav Lindman (19. elokuuta 1910 Helsinki – 13. maaliskuuta 1983 Turku) oli suomalainen valtiotieteilijä, Åbo akademin valtio-opin vt. professori 1938–1942, professori vuodesta 1942–1973, vararehtori 1948–1954 ja rehtori 1957–1962 ja kansleri 1978–1981. Hän edusti väitöskirjassaan Axel Brusewitzin koulukuntaa ja oli tieteenalansa uranuurtaja.
Eerolampi

| Eerolampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°20′20″N, 26°20′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Mielasjärveen 
Järvinumero:  14.172.1.020
Mittaustietoja
Pinnankorkeus:  106,5 m  
Pituus:  330 m  
Leveys:  270 m  
Rantaviiva:  1,346 km  
Pinta-ala:  5,892 ha  
Saaria:  ei saaria 
 fiEerolampi 
Eerolampi  on Päijät-Hämeessä Heinolassa Kesiön kylän lähellä sijaitseva lampi.
Maantietoa

Lammen pinta-ala on 5,9 hehtaaria, se on 350 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Ylä-Rievelin–Enonveden alueeseen (14.172) se kuuluu. Lammen vedenpinnan korkeus on 106,5 metriä mpy.
Eila Kaukovalta

Eila Irma Maria Kaukovalta ent. Kaila (27. tammikuuta 1911 Tampere – 19. kesäkuuta 1970 Helsinki) oli suomalainen kirjailija.
Eila Kaukovallan isä oli rehtori ja historioitsija Kyösti Valfrid Kaukovalta. Hänen sisaruksiaan olivat lehtori ja kirjailija Ilpo Kaukovalta ja kirjailija Soile Kaukovalta.
Teoksia

Kevättä kohti : koululaiskuvaus.    WSOY 1931
Tampereen raittiusliikkeen historia : Tampereen järjestäytyneen raittiusliikkeen 50-vuotismuistojulkaisu.     Tampereen raittiusseurain keskuskomitea, Tampere 1934
Tuntematon Marianna : nuortenromaani. Tyttöjen kirjasto 23.    Otava 1938
Kolmas kerta toden sanoo, näytelmä. 1940 (nimellä Eila Kaila)
Me tapaamme taas, Marianna : nuortenromaani. Tyttöjen kirjasto 36.    Otava 1941  (nimellä Eila Kaukovalta-Kaila)
Viitosparakin Sole : nuortenromaani. Tyttöjen kirjasto 46.    Otava 1943    (nimellä Eila Kaukovalta-Kaila)
Maarian pitäjän historia 3, 4, Maaria 1866-1943, kirjoittajat K. V. Kaukovalta ja Eila Kaukovalta-Kaila.   Maarian kunta ja seurakunta, Turku 1950
Reunalla taivaan ja maan, radiokuunnelma. 1987 (kirj. Kai-Kyösti Kaukovalta ja Eila Kaukovalta)
Sokrates Skolastikko

Sokrates Skolastikon Kirkkohistorian käsikirjoitus 1400-luvulta.
Sokrates Skolastikko tai Sokrates Konstantinopolilainen (m.kreik. Σωκράτης ὁ Σχολαστικός, Sōkratēs ho Skholastikos, lat. Socrates Scholasticus; n. 380 – n. 450) oli bysanttilainen kirkkohistorioitsija, jonka kirjoittama kronikka Kirkkohistoria (Historia ecclesiastica) kertoo kirkon historiasta vuosina 305–439. Osittain latinaksi 500-luvulla käännetty teos oli keskiajan kirkolle tärkeä lähde varhaiseen kristinuskoon.
Sokrates yhdisteli käyttämänsä lähteet sanatarkasti ja liitti tapahtumat keisarien ja piispojen kirjeisiin, silloin kun sellaisia oli saatavilla. Sokrates laati suhteellisen puolueettoman selostuksen ajan tapahtumista, mutta koristeli niitä toisinaan silminnäkijöiden laajennetuilla tarinoilla.
Aiheesta muualla

Kuvia tai muita tiedostoja aiheesta Sokrates Skolastikko Wikimedia Commonsissa
Enimex

Enimex (ICAO: ENI) oli virolainen lentoyhtiö, joka lensi rahti- ja tilauslentoja. Yhtiö perustettiin 26. syyskuuta 1994. Se lopetti toimintansa vuonna 2008.
Laivasto

Elokuussa 2006:
Antonov An-28 1 kpl
Antonov An-72 5 kpl
BAe ATP 1 kpl
Aiheesta muualla

Enimex (Arkistoitu – Internet Archive)
Enimexin Antonov An-72